*****

ΚΑΝΟΝΙΣΜΟΣ (ΕΟΚ) αριθ. 3014/89 ΤΟΥ ΣΥΜΒΟΥΛΙΟΥ

της 3ης Οκτωβρίου 1989

για την καθιέρωση κοινοτικής επιτήρησης ορισμένων γεωργικών προϊόντων, καταγωγής Κύπρου, Γιουγκοσλαβίας, Αιγύπτου, Ιορδανίας, Ισραήλ, Τυνησίας, Συρίας, Μάλτας και Μαρόκου που υπόκεινται σε ποσότητες αναφοράς (1990)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 451/89 του Συμβουλίου της 20ής Φεβρουαρίου 1989 για τη διαδικασία που πρέπει να εφαρμόζεται για ορισμένα γεωργικά προϊόντα, καταγωγής διαφόρων τρίτων χωρών της Μεσογείου (1), και ιδίως το άρθρο 3 παράγραφος 2,

την πρόταση της Επιτροπής,

Εκτιμώντας:

ότι έχουν συναφθεί πρόσθετα πρωτόκολλα στις συμφωνίες συνεργασίας μεταξύ της Ευρωπαϊκής Οικονομικής Κοινότητας, αφενός, και της Κύπρου (2), της Γιουγκοσλαβίας (3), της Αιγύπτου (4), της Ιορδανίας (5), του Ισραήλ (6), της Τυνησίας (7), της Συρίας (8), της Μάλτας (9) και του Μαρόκου (10), αφετέρου· ότι τα εν λόγω πρωτόκαλλα προβλέπουν, για ορισμένα γεωργικά προϊόντα, που καλύπτονται από τις εν λόγω αντίστοιχες συμφωνίες και κατάγονται από τις χώρες αυτές, προοδευτική μείωση των δασμών που επιβάλλονται στα πλαίσια ποσοτήτων αναφοράς που καθορίζονται μέσα σε προκαθορισμένα χρονοδιαγράμματα·

ότι, δυνάμει του άρθρου 3 παράγραφος 2 του κανονισμού (ΕΟΚ) αριθ. 451/89, προβλέπεται ένα σύστημα επιτήρησης για τα εν λόγω γεωργικά προϊόντα· ότι πρέπει, επομένως, να υποβληθούν οι εισαγωγές των προϊόντων που υπόκεινται στις ποσότητες αναφοράς, που αναφέρονται στο παράρτημα, σε ένα σύστημα επιτήρησης για το έτος 1990· ότι, πάντως, τα γεωργικά προϊόντα που αναφέρονται στο άρθρο 1 του εν λόγω κανονισμού, υπόκεινται μόνο σε ένα σύστημα απλής στατιστικής επιτήρησης·

ότι, εάν ένα προϊόν που υπόκειται σε ποσότητα αναφοράς, δικαιούται, βάσει της αντίστοιχης συμφωνίας, κατά την εισαγωγή του στην Κοινότητα των Δέκα, δασμό λιγότερο υψηλόν από εκείνον που επιβάλλεται έναντι της Ισπανίας ή της Πορτογαλίας ή αυτών των δύο κρατών μελών, ο εν λόγω δασμολογικός αφοπλισμός αρχίζει μόλις οι δασμοί που επιβάλλονται για τα ίδια προϊόντα της Ισπανίας και της Πορτογαλίας φθάσουν ένα χαμηλότερο επίπεδο από εκείνο που επιβάλλεται για τα εν λόγω προϊόντα· ότι, για τον λόγο αυτό, μόνον τα προϊόντα, ο δασμολογικός αφοπλισμός των οποίων έχει αρχίσει ή συνεχίζεται κατά τη διάρκεια του 1990 αναφέρεται στο παράρτημα·

ότι, για την εφαρμογή ενός τέτοιου καθεστώτος, απαιτείται η τακτική ενημέρωση της Κοινότητας σχετικά με την εξέλιξη των εισαγωγών, καταγωγής των εν λόγω χωρών· ότι, ο στόχος αυτός μπορεί να επιτευχθεί με ένα τρόπο διαχείρισης βασισμένο στον καταλογισμό, σε κοινοτική κλίμακα, των εν λόγω εισαγωγών στις ποσότητες αναφοράς και μέσα σε προκαθορισμένα χρονοδιαγράμματα ανάλογα με το ρυθμό με τον οποίο τα προϊόντα αυτό προσκομίζονται στο τελωνείο υπό την κάλυψη διασαφίσεων θέσης σε ελεύθερη κυκλοφορία·

ότι αυτός ο τρόπος διαχείρισης απαιτεί στενή και ταχεία συνεργασία μεταξύ των κρατών μελών και της Επιτροπής, η οποία πρέπει, ιδίως, να μπορεί να παρακολουθεί την πρόοδο καταλογισμού όσον αφορά τις ποσότητες αναφοράς και να ενημερώνει σχετικά τα κράτη μέλη,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι εισαγωγές στην Κοινότητα ορισμένων γεωργικών προϊόντων, καταγωγής Κύπρου, Γιουγκοσλαβίας, Αιγύπτου, Ιορδανίας, Ισραήλ, Τυνησίας, Συρίας, Μάλτας και Μαρόκου, για τα οποία καθορίζονται ποσότητες αναφοράς μέσα σε προκαθορισμένα χρονοδιαγράμματα, υπόκεινται σε κοινοτική επιτήρηση.

Η περιγραφή των προϊόντων που αναφέρονται στο πρώτο εδάφιο, οι αύξοντες αριθμοί τους, οι κωδικοί ΣΟ, οι κωδικοί Taric, ο όγκος και τα χρονοδιαγράμματα εφαρμογής των ποσοτήτων αναφοράς, αναφέρονται στον πίνακα του παραρτήματος.

2. Οι καταλογισμοί στις ποσότητες αναφοράς πραγματοποιούνται από τα κράτη μέλη ανάλογα με το ρυθμό με τον οποίο τα προϊόντα προσκομίζονται στο τελωνείο υπό την κάλυψη διασαφίσεων θέσης σε ελεύθερη κυκλοφορία, συνοδευόμενα από πιστοποιητικό κυκλοφορίας εμπορευμάτων που είναι σύμφωνο με τους κανόνες του πρωτοκόλλου σχετικά με τον καθορισμό της έννοιας «καταγόμενα προϊόντα» ή « προϊόντα καταγωγής», που προσαρτάται σε καθεμία από τις σχετικές συμφωνίες.

Όταν το πιστοποιητικό κυκλοφορίας των εμπορευμάτων προσκομίζεται εκ των υστέρων, ο καταλογισμός στην αντίστοιχη ποσότητα αναφοράς πραγματοποιείται την ημερομηνία αποδοχής της διασάφησης θέσης σε ελεύθερη κυκλοφορία.

3. Τα κράτη μέλη ανακοινώνουν στην Επιτροπή:

- το αργότερο στις 15 Ιουλίου 1990, την τελική κατάσταση των καταλογισμών για τα προϊόντα που αναφέρονται στους αύξοντες αριθμούς 18.0010, 18.0040, 18.0140 και 18.0150,

- το αργότερο στις 15 Σεπτεμβρίου 1990, την τελική κατάσταση των καταλογισμών για τα προϊόντα που αναφέρονται στους αύξοντες αριθμούς 18.0015 και 18.0130,

- μέχρι τις 15 Οκτωβρίου 1990 και το αργότερο τη 15η ημέρα κάθε επόμενου μήνα, την κατάσταση των σωρευτικών καταλογισμών που πραγματοποιήθηκαν αντίστοιχα κατά τη διάρκεια της περιόδου από 1ης Ιανουαρίου μέχρι 30 Σεπτεμβρίου κατά τη διάρκεια του προηγούμενου μήνα, για τα προϊόντα που αναφέρονται στους αύξοντες αριθμούς 18.0070, 18.0080, 18.0090, 18.0100, 18.0170, 18.0180, 18.0200 18.0220, και 18.0230,

- μέχρι τις 15 Νοεμβρίου 1990 και το αργότερο τη 15η ημέρα κάθε επόμενου μήνα, την κατάσταση των σωρευτικών καταλογισμών που πραγματοποιήθηκαν στη διάρκεια του προηγούμενου μήνα, για τα προϊόντα που αναφέρονται στον αύξοντα αριθμό 18.0050.

Ο βαθμός εξάντλησης των ποσοτήτων αναφοράς διαπιστώνεται σε κοινοτικό επίπεδο με βάση τους καταλογισμούς που πραγματοποιήθηκαν με τους όρους που καθορίζονται στην παρούσα παράγραφο.

Άρθρο 2

Ο παρών κανονισμός αρχίζει να ισχύει την 1η Ιανουαρίου 1990.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 3 Οκτωβρίου 1989.

Για το Συμβούλιο

Ο Πρόεδρος

R. DUMAS

(1) ΕΕ αριθ. L 52 της 24. 2. 1989, σ. 7.

(2) ΕΕ αριθ. L 393 της 31. 12. 1987, σ. 2.

(3) ΕΕ αριθ. L 389 της 31. 12. 1987, σ. 73.

(4) ΕΕ αριθ. L 297 της 21. 10. 1987, σ. 11.

(5) ΕΕ αριθ. L 297 της 21. 10. 1987, σ. 19.

(6) ΕΕ αριθ. L 327 της 30. 11. 1988, σ. 36.

(7) ΕΕ αριθ. L 297 της 21. 10. 1987, σ. 36.

(8) ΕΕ αριθ. L 327 της 30. 11. 1988, σ. 58.

(9) ΕΕ αριθ. L 81 της 23. 3. 1989, σ. 1.

(10) ΕΕ αριθ. L 224 της 13. 8. 1988, σ. 18.

ΠΑΡΑΡΤΗΜΑ

1.2.3.4.5.6.7 // // // // // // // // Αύξων

αριθμός // Κωδικός ΣΟ // Κωδικός TARIC // Περιγραφή εμπορευμάτων

// Χρονοδιάγραμμα // Καταγωγή

// Ποσότητα

αναφοράς

(σε τόνους) // // // // // // // // (1) // (2) // (3) // (4)

// (5) // (6)

// (7) // // // // // // // // 18.0010 // ex 0701 90 51 // 0701 90 51*10

0701 90 51*20 // Πατάτες πρώιμες // 1. 1. - 31. 3. // Τυνησία // 2 600 // 18.0015 // 0701 90 51

ex 0701 90 59 // 0701 90 59*10 // Πατάτες πρώιμες // 1. 1. - 15. 5.

16. 5. - 31. 5. // Μάλτα // 3 000 // 18.0040 // ex 0707 00 11 // 0707 00 11*12 // Αγγούρια των οποίων το μήκος δεν υπερβαίνει τα 15 cm // 1. 1. - 28. 2.

1. 1. - 28. 2.

1. 1. - 28. 2. // Αίγυπτος

Ιορδανία

Μάλτα // 100

100

50 // 18.0050 // 0709 10 00 // // Αγγινάρες // 1. 10. - 31. 12.

1. 10. - 31. 12. // Αίγυπτος

Κύπρος // 100

100 // 18.0070 // 0709 60 10 // // Γλυκοπιπεριές // 1. 1. - 31. 12. // Μαρόκο // 1 000 // 18.0080 // 0712 20 00 // // Κρεμμύδια ξερά // 1. 1. - 31. 12. // Συρία // 700 // 18.0090 // ex 0712 90 90 // 0712 90 90*20 // Σκόρδα αφυδατωμένα // 1. 1. - 31. 12. // Αίγυπτος // 1 000 // 18.0100 // 0713 10 11

0713 10 19 // // Μπιζέλια που προορίζονται για σπορά // 1. 1. - 31. 12. // Μαρόκο // 400 // 18.0130 // ex 0806 10 15 // 0806 10 15*50

0806 10 15*60

0806 10 15*70

0806 10 15*80

0806 10 15*91 // Νωπά επιτραπέζια σταφύλια // 1. 2. - 30. 6. // Ισραήλ // 1 900 // 18.0140 // ex 0807 10 90 // 0807 10 90*13

0807 10 90*17 // Πεπόνια, το βάρος των οποίων δεν υπερβαίνει τα 600 g // 1. 1. - 31. 3.

1. 1. - 31. 3. // Αίγυπτος

Ιορδανία // 100

100 // 18.0150 // 0810 90 10 // // Ακτινίδια ( Actinidia chinensis Planch.) // 1. 1. - 30. 4.

1. 1. - 30. 4.

1. 1. - 30. 4. // Ισραήλ

Κύπρος

Μαρόκο // 200 // 18.0170 // ex 2001 10 00 // 2001 10 00*11

2001 10 00*19 // Αγγούρια διατηρημένα στο ξύδι // 1. 1. - 31. 12. // Γιουγκοσλαβία // 3 000 // 18.0180 // ex 2004 90 30

2005 30 00 // 2004 90 30*10 // Ξινολάχανο // 1. 1. - 31. 12. // Γιουγκοσλαβία // 150 // 18.0200 // 2008 50 61 // // Βερίκοκα // 1. 1. - 31. 12. // Μαρόκο // 6 300 // 18.0220 // ex 2008 30 91 // 2008 30 91*12

2008 30 91*91 // Πολτοί βερίκοκων // 1. 1. - 31. 12. // Ισραήλ // 2 900 // 18.0230 // ex 2008 50 99

ex 2008 70 99 // 2008 50 99*10

2008 70 99*10 // Μισά βερίκοκα και μισά ροδάκινα (στα οποία περιλαμβάνονται τα brugnons και τα nectarines) // 1. 1. - 31. 12. // Μαρόκο // 6 000 // // // // // // //

(α) Με την επιφύλαξη των κανόνων για την ερμηνεία της συνδυασμένης ονοματολογίας, η διατύπωση της περιγραφής των εμπορευμάτων θεωρείται ότι έχει ενδεικτική μόνο αξία, ενώ το προτιμησιακό καθεστώς καθορίζεται, στα πλαίσια του παραρτήματος αυτού, από την έκταση εφαρμογής των κωδικών ΣΟ. Εκεί όπου υπάρχει «ex» μπροστά στον κωδικό ΣΟ, το προτιμησιακό καθεστώς καθορίζεται συγχρόνως από την έκταση εφαρμογής του κωδικού ΣΟ, αφενός, και της αντίστοιχης περιγραφής, αφετέρου.